Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: Melléklet a 18/2009. (XI. 20.) KvVM rendelethez
Paragraph Index: 560

1. Természetvédelmi célkitûzések – A tervezési terület természeti állapotának fenntartása. – A tervezési területen élõ fokozottan védett és védett természeti értékek – különösen a gyapjas õszirózsa (Aster oleifolius), gyapjas csüdfû (Astragalus dasyanthus), zöldike (Coeloglossum viride), szirti törpebagoly (Apaustis rupicila) és a zefír boglárkalepke (Plebejus sephirus) – populációinak megõrzése, és a számukra élõhelyül szolgáló sztyeprétek fenntartása. – A természetes szerkezetû és fajösszetételû (idegenhonos fajok jelenlététõl mentes) növénytakaróval fedett terület megõrzése, illetve kialakítása. – A tervezési terület botanikai és zoológiai értékeinek széles körû feltárása, majd természetvédelmi helyzetük folyamatos figyelemmel kísérése. – Természetvédelmi kezeléseket megalapozó, és azokat továbbfejlesztõ kutatások beindítása.

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes